**Alfred Nikodém,** tiež **Alfred Nikodem** (\* 25. marec 1864, Praha  – † 30. október 1949) bol český podnikateľ, majiteľ zlatníckej firmy a všestranný športovec – bežec, chodec, jazdec. Je známy predovšetkým ako priekopník zimného plávania.

Život
-----

Narodil sa ako ôsme z deviatich detí účtovníka Karla Nikodema, ktorý bol v tom čase oficiálom českého miestodržiteľstva v Prahe a jeho manželky Arnoštky, jej rodné priezvisko bolo Matulová, ktorá bola tiež z Prahy. Vyučil sa za účtovníka tak, ako jeho otec, bol schopným obchodníkom, ktorý skupoval zlatnícky a hodinársky tovar z aukcií a záložní a predával ich vo svojom obchode. V prosperujúcej živnosti sa tituloval ako zlatník a klenotník, hoci na odbornú prácu zamestnával zlatníckych robotníkov. Z manželstva s Annou, rodenou Pávovou, mal dcéru Miroslavu (\* 1900).

Šport
-----

Alfred Nikodém plával prvýkrát verejne v Prahe vo Vltave na Vianoce 1923. Tento zvyk sa ujal a v roku 1928 už plávalo pod jeho vedením v zime pri Národnom divadle 63 plavcov. Naposledy plával Nikodém verejne vo Vltave v decembri 1945, čo bolo prvé vystúpenie otužilcov po skončení vojny. V roku 1946 odovzdal vedenie pražských otužilcov Oldřichovi Liškovi.

Oldřich Liška založil *Telovýchovný otužilecký klub* a 21. decembra 1947 zorganizovali vianočné plávanie otužilcov pri Národného divadla. Alfred Nikodém zomrel o dva roky neskôr a je pochovaný na Vyšehrade. Tradícia plávania počas Vianoc vo Vltave pri Národnom divadle trvá dodnes. Pod názvom *Memoriál Alfreda Nikodéma* to organizuje *I. plavecký klub otužilcov Praha* vždy 26. decembra.

Pravopis priezviska
-------------------

V úradných záznamoch o pobyte osôb a na Nikodémovom náhrobku je jeho priezvisko (aj krstné meno) uvádzané bez dĺžňa: Alfred Nikodem. [chýba zdroj] Tento pravopis preferujú aj niektorí autori, napr. Václav Židek. Sám Alfred Nikodém sa bežnejšie podpisoval v českom kontexte rovnako, ako bol uvedený ako autor publikácie *Dvomi morami*, ktorá bola vydaná za jeho života.

Referencie
----------

1. ↑   *Matričný záznam o narození a křtu* [online]. farnosti pri kostole sv. Mikuláša na Malej strane v Prahe, [cit. 2021-05-03]. Dostupné online.
2. ↑   *Policejni prihlasky* [online]. digi.nacr.cz, [cit. 2021-05-03]. Dostupné online.
3. ↑   *Policejni prihlasky* [online]. digi.nacr.cz, [cit. 2021-05-03]. Dostupné online.
4. ↑   v inzercii tisku, například Národní listy z 28.1.1912, strana 4 nebo Adresáře města Prahy
5. ↑   *hrob Alfreda Nikodéma na Vyšehradském hřbitově v Praze* [online]. [Cit. 2021-05-03]. Dostupné online. Archivované 2019-04-02 z originálu.
6. ↑   *Národní digitální archiv | Národní digitální archiv* [online]. digi.nacr.cz, [cit. 2021-05-03]. Dostupné online. Archivované 2021-05-04 z originálu.
7. ↑  ŽIDEK, Václav. *Sám ve víru zdymadel*. [s.l.] : Baroko & Fox, 126 s. 1997. Dostupné online. ISBN 8085642247.
8. ↑  NIKODÉM, Alfred. *Dvěma moři - Cestovní vzpomínky a sportovní dojmy československého sportovce-plavce*. Praha : L.K. Žižka, 1928. Dostupné online.

Externé odkazy
--------------

* Seznam děl v Súbornom katalógu ČR, ktorých autorom alebo témou je Alfred Nikodém
* Obrázky k téme Alfred Nikodém na stránke Obalkyknih.cz
* Soupis pražských domovských príslušníů 1830-1910, Nikodém, Alfréd \* 1864 s rodinou
* zápis o svadbe Bedřicha Nikodéma uzavretý v Kostole Matky Božej pred Týnom v Prahe
* Databáza Národnej knižnice ČR - Nikodém Alfred, 1864-1949
* reportáž ČT k 150. výročiu narodenia Archivované 2014-03-24 na Wayback Machine
* reportáž s fotodokumentáciou

Zdroj
-----

*Tento článok je čiastočný alebo úplný preklad článku Alfred Nikodém na českej Wikipédii.*

Autoritné údaje: * ISNI: 0000 0000 5647 0299
* NK ČR: jk01090194
* VIAF: 83841075